**ANEXĂ**

**LA DISPOZIȚIA NR. 63 .**

**DIN 08 MAI 2020**

**REGULAMENTUL PROPRIU**

**CUPRINZÂND MĂSURILE METODOLOGICE, ORGANIZATORICE,**

**TERMENELE ŞI CIRCULAŢIA PROIECTELOR DE**

**DISPOZIŢII, PRECUM ŞI A DISPOZIŢIILOR   
EMISE DE PRIMARUL COMUNEI FRATA**

**Art. 1. -** Prezentul regulament este emis în aplicarea prevederilor anexei nr.1

Ia OUG nr.57 din 03 iulie 2019 privind Codul administrativ si dispoziţiilor art.84 din Legea   
nr.24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare si cuprinde măsurile metodologice, organizatorice, termenele şi circulaţia proiectelor de dispoziţii, precum şi a dispoziţiilor emise de primarul orasului Brezoi.

**Art. 2. -** **(1)** Dispoziţia primarului, ca act administrativ al autorității executive,

constituie actul juridic ce exprimă o voinţă manifestată unilateral de către primarul comunei Frata, produce, în mod direct, efecte juridice, are caracter de actualitate şi este obligatoriu:

**a)** pe întreg teritoriul comunei Frata, județul Cluj , în cazul în care dispoziţia are   
caracter normativ;

**b)** pentru persoana sau persoanele nominalizate, în cazul în care dispoziţia   
are caracter individual.

**(2)** Prin dispoziţie se creează/se modifică/se sting unele drepturi şi obligaţii   
sau se aprobă, se interzice o activitate din domeniile care intră în competenţa   
primarului, potrivit legii sau ca însărcinare dată de către Consiliul Local al comunei Frata, județul Cluj .

**Art. 3. -**  **( 1)** Organizarea executării şi executarea în concret a dispoziţiilor

constituie o preocupare constantă a primarului, a viceprimarului, precum şi a   
secretarului general, a oricăruia dintre funcţionarii publici sau din personalul   
contractual anume responsabilizat cu aducerea la îndeplinire a dispoziţiei respective.

**(2)** Neaducerea la îndeplinire a prevederilor dispoziţiilor, la termenele şi în   
condiţiile prevăzute în acestea, se sancţionează potrivit prevederilor Codului   
Administrativ sau ale Codului muncii, după caz.

**Art. 4. - (1)** Se deleagă competenţa de iniţiere şi elaborare a proiectelor de

dispozitii către persoanele salariate din compartimentele de resort din cadrul   
aparatului propriu de specialitate al primarului comunei Frata, potrivit   
competenţelor, atribuţiilor şi limitelor stabilite prin fişa postului sau prin alte acte,   
pentru realizarea prerogativelor primarului cu care este învestit, potrivit legii sau ca   
însărcinare dată de către Consiliul Local al comunei Frata .

**(2)** Persoanele prevăzute la alin.(1) către care s-a delegat competenţa de   
iniţiere şi elaborare a proiectelor de dispoziţii, exercită aceste atribuţii în numele   
primarului şi nu în calitate de ocupante ale funcţiei pe care o deţin.

**(3)** Fără a fi în situaţia unui conflict pozitiv de competenţă, primarul, in   
calitate de titular exclusiv al dreptului de emitere a dispozitiilor, poate interveni   
oricând în procesul de iniţiere şi elaborare a proiectelor de dispoziţii.

**(4)** Elaborarea proiectelor de dispoziţii se realizează atât la solicitarea   
primarului, în condiţiile prevăzute la alin.(1) cât şi la propunerea conducătorului   
compartimentului subordonat.

**Art. 5. -** **(1)** Iniţierea unui proiect de dispoziţie de persoanele către care s-a

delegat această competenţă, se realizează numai după încunoştinţarea şi implicit   
obţinerea acordului primarului. Atât încunoştinţarea cât şi acordul pot fi și verbale.

**(2)** Inițierea emiterii proiectului de dispozitie se efectuează de către   
persoanele prevăzute la art.4 alin.(1}, care va prezenta primarului un referat de   
aprobare ce va însoţi proiectul de dispoziţie. Referatul de aprobare se înregistrează în   
registrul general pentru înregistrarea corespondenţei, constituind dovada îndeplinirii   
atribuţiilor şi competenţelor stabilite prin fişa postului.

**(3)** În cazul în care iniţierea proiectului de dispoziţie are la bază o atribuţie   
sau competenţă stabilită prin hotărâre a Consiliului Local, iar primarul nu emite   
dispoziţia după realizarea procedurii prevăzute la alin.(2), secretarul general al   
comunei va prezenta Consiliului Local, la proxima şedinţă, situaţia respectivă, astfel   
încât autoritatea deliberativă să fie în măsură să intervină cu noi măsuri pentru   
rezolvarea corespunzătoare a problemelor. Secretarul general prezintă Consiliului   
Local această situaţie, atât în ceea ce priveşte activitatea proprie, cât şi pe cea a   
celorlalte persoane prevăzute la art.4 alin.(!).

**Art. 6. -**  **(1)** Proiectele de dispoziţii trebuie să îndeplinească condiţiile de

formă şi fond prevăzute de Legea nr.24/2000 privind normele de tehnică legislativă   
pentru elaborarea actelor normative, adaptate acestor categorii de acte şi nu pot   
contraveni unor prevederi din acte normative de nivel superior.

**(2)** Proiectul de dispoziţie are următoarele părţi constitutive: **antet**, **titlul, formula   
introductivă, preambulul, partea dispozitivă şi formula de atestare a autenticităţii .**

**(3) Antet – ROMÂNIA, JUDEȚUL CLUJ, COMUNA FRATA, PRIMAR**

**(4)** **Titlul proiectului** de dispoziţie cuprinde obiectul reglementării exprimat   
sintetic.

**(5)** Se interzice ca titlul unui proiect de dispoziţie să fie acelaşi cu cel al   
altei dispoziţii în vigoare, numai dacă, prin acest proiect, se abrogă dispoziţia   
respectivă.

**(6)** **Formula introductivă** este următoarea: "**Primarul comunei Frata, județul Cluj"  
(7) Preambulul** urmează formula introductivă şi cuprinde :

**a)** precizarea, în sinteză, a scopului reglementării;

**b)** menţionarea dispoziţiilor legale pe baza şi în executarea cărora proiectul de dispoziţie fost iniţiat;

**c)** avizele avute în vedere, atunci când pentru emiterea dispoziţiei respective se impune obţinerea unui astfel de aviz;

**d)** înaintea părţii dispozitive, următoarea formulă: **" Emite următoarea dispoziţie:"**

**(8)** Partea dispozitivă a proiectului de dispoziţie reprezintă conţinutul   
propriu-zis al reglementării, alcătuit din totalitatea normelor juridice instituite pentru   
sfera raporturilor sociale ce fac obiectul acestuia.

**(9)** Formula de atestare a autenticităţii cuprinde:

**a)** **"PRIMAR"**, sub care se înscrie prenumele şi numele persoanei care exercită această autoritate, lăsându-se spaţiul necesar pentru semnătura sa;

**b)** "**CONTRASEMNEAZĂ**:", sub care se menţionează "Secretar general al comunei ", iar sub aceasta se înscrie prenumele şi numele persoanei care exercită această   
funcţie publică de conducere specifică , lăsându-se spaţiul necesar pentru semnătura sa;

**c)** menţiunile privind numărul de file / numărul de anexe "F .. .IA ... ",   
iniţialele prenumelui şi numelui persoanei care redactează – iniţiatorul / iniţialele   
prenumelui şi numelui persoanei care a dactilografiat-tehnoredactat şi numărul de   
exemplare "Ex.: ... ".

**Art. 7. -**  **(1)** Proiectele de dispoziţii, inclusiv anexele la acestea, având ca

iniţiatori persoanele prevăzute la art.4 alin.(!), prealabil prezentării primarului   
pentru a fi însuşite prin semnătură în calitatea sa de emitent, vor fi prezentate   
secretarului general al comunei în scopul avizarii pentru legalitate, materializată prin   
semnătura sa.

**(2)** Avizarea pentru legalitate a proiectului de dispozitie poate fi:   
**a)** favorabilă, caz în care proiectul de dispoziţie se semnează / avizeaza de către secretarul general al comunei.

**b)** favorabilă, cu obiecţii sau propuneri, ce vor fi comunicate persoanei iniţiatoare, verbal sau în scris, după cum secretarul general al comunei apreciază că   
se justifică, astfel încât acestea să fie avute în vedere la definitivarea proiectului de   
dispoziţie;

**c)** negativă; în acest caz avizul se moțivează de către secretarul general şi   
este însoţit de documentele sau de informaţiile pe care se sprijină.

**(3)** Avizarea pentru legalitate de către secretarul general al comunei se   
poate face:

**a)** la prezentarea de către iniţiator a proiectului de dispoziţie;

**b)** până cel târziu cu două ore înainte de sfârşitul programului de lucru al zilei următoare celei în care i s-a prezentat proiectul de dispoziţie;

**c)** în cazul în care examinarea proiectului de dispoziţie necesită o documentare aprofundată şi care nu permite încadrarea în termenul prevăzut la lit.b),înainte de expirarea acestui termen, secretarul general poate solicita primarului încuviinţarea privind prelungirea termenului. Dupa avizarea pentru legalitate,proiectul de dispoziție va fi inregistrat de catre secretarul general al comunei si trimisprimarului spre semnare;

**(4)** Însuşirea proiectului de dispoziţie, avizat pentru legalitate potrivit   
prezentului articol, se face de către primarul comunei la termenele şi în condiţiile   
prevăzute la alin.(3) lit.a) şi b ).

**Art. 8.**  **- (1)** După însuşirea proiectului de dispoziţie de către primarul

comunei , compartimentul de resort initiator redacteaza dispozitia finala, care va fi   
semnata de catre primar și contrasemnată pentru legalitate de secretarul general.   
Dupa contrasemnarea dispozițiilor, secretarul general le va inregistra in Registrul   
pentru evidenţa dispoziţiilor, începând cu nr.1 pe fiecare an calendaristic.

**(2)** În cazul în care proiectul de dispoziţie este însuşit de către primarul   
comunei , iar în aceasta nu se regăsesc materializate obiecţiuni sau propunerile   
efectuate de către secretarul general al comunei , ori acesta refuză să-I semneze ca   
efect al faptului că avizarea pentru legalitate este negativă, primarul poate dispune   
refacerea proiectului de dispoziție conform obiecțiunilor sau propunerilor   
secretarului general, ori poate dispune continuarea procedurii, prin redactarea   
dispoziției finale conform proiectului de dispoziție refuzat la avizare. În aceasta   
ultima situație, refuzul contrasemnarii dispoziției finale de catre secretarul general al   
comunei , va fi motivat in scris și comunicat, in termen de 5 zile lucratoare, Instituției   
Prefectului, impreuna cu dispoziția respectiva, în condiţiile prevăzute la art.490 din   
OUG nr.57 din 03 iulie 2019 privind Codul Administrativ.

**(3)** Locul şi data emiterii dispoziției sunt înscrise la sfarșitul textului,   
întregind identitatea acesteia.

**(4)** În faza de proiect de dispoziţie, în spaţiul rezervat numărului se înscrie   
"PROIECT", iar în spaţiul rezervat datei emiterii se înscrie data la care s-a prezentat   
spre avizare pentru legalitate.

**Art. 9.**  - Prin grija secretarului general al comunei se efectuează

comunicarea dispoziției semnate și contrasemnate pentru legalitate, la termenele şi în condiţiile prevăzute de lege şi/sau hotărâri ale Consiliului Local, către autorităţile, instituţiile, persoanelor   
interesate, precum şi aducerea la cunoştinţă publică a dispoziţiilor emise de către   
primarul comunei Frata .

**P R I M A R CONTRASEMNEAZĂ**

**TRIF VASILE SECRETAR GENERAL**

**ȘOMLEA LUCREȚIA**